**August 2022**

**4.18 - rata şomajului înregistrat în evidenţele AJOFM Sălaj în luna iulie 2022**

La sfârșitul lunii iulie 2022, rata şomajului înregistrat la nivelul judeţului Sălaj a fost de 4,18 la sută mai mare decât cea din luna anterioară cu 0,09 pp şi mai mică cu 0,68 pp decât cea din luna iulie a anului 2021.

Numărul total de şomeri la finele lunii iulie 2022 a fost de 4343 de persoane, mai mare cu 93 de persoane faţă de cel înregistrat la finele lunii anterioare.

Din totalul şomerilor înregistraţi, 589 au fost şomeri indemnizaţi şi 3754 șomeri neindemnizați. Numărul şomerilor indemnizaţi a scăzut cu 31 persoane, iar numărul şomerilor neindemnizaţi a crescut cu 124 de persoane faţă de luna precedentă.

Pe medii de rezidență, numărul şomerilor la finele lunii iulie se prezintă astfel: 3515 șomeri provin din mediul rural și 828 şomeri provin din mediul urban.

Cei mai mulţi şomeri aveau între 40-49 de ani (1032), urmaţi de cei cu vârstă între 30 şi 39 ani(893), la polul opus aflându-se persoanele între 25-29 de ani(307).

Structura șomajului pe grupe de vârste la finele lunii iulie se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
| Total | 4343 |
| < 25 ani |  839 |
| între 25-29 |  307 |
| între 30-39 |  893 |
| între 40-49 |  1032 |
| între 50-55 |  617 |
| peste 55 ani |  655 |

Referitor la structura şomajului după nivelul de instruire, şomerii fără studii şi cei cu nivel de instruire primar au o pondere însemnată în totalul şomerilor înregistraţi în evidenţele AJOFM Sălaj(43%).

Şomerii cu nivel de pregătire gimnazial reprezintă 28% din totalul şomerilor înregistraţi, iar cei cu studii universitare 3%.

Mai multe informaţii privind situaţia statistică a şomajului la sfârşitul lunii iulie 2022 pot fi vizualizate accesând [www.anofm.ro](http://www.anofm.ro), secţiunea Programe, statistici.